CELEX: 62012FN0083
Language: el
Date: 2012-08-01 00:00:00
Title: Υπόθεση F-83/12: Προσφυγή-αγωγή της 1ης Αυγούστου 2012 — ΖΖ κ.λπ. κατά ΕΤΕπ

29.9.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 295/34
            
         Προσφυγή-αγωγή της 1ης Αυγούστου 2012 — ΖΖ κ.λπ. κατά ΕΤΕπ
   (Υπόθεση F-83/12)
   2012/C 295/61
   Γλώσσα διαδικασίας: η γαλλική
   
      Διάδικοι
   
   
      Προσφεύγοντες-ενάγοντες: ΖΖ κ.λπ. (εκπρόσωπος: L. Levi, δικηγόρος)
   
      Καθής-εναγομένη: Ευρωπαϊκή Τράπεζα Επενδύσεων
   
      Αντικείμενο και περιγραφή της διαφοράς
   
   Αφενός, ακύρωση των αποφάσεων περί χορηγήσεως στους προσφεύγοντες-ενάγοντες ενός πριμ κατ’ εφαρμογήν του νέου συστήματος αξιολογήσεως της αποδόσεως, όπως αυτό προκύπτει από την απόφαση του διοικητικού συμβουλίου της 14ης Δεκεμβρίου 2010 και τις αποφάσεις της Διευθύνουσας Επιτροπής της 9ης Νοεμβρίου 2010 και της 16ης Νοεμβρίου 2011, και, αφετέρου, συνακόλουθο αίτημα να υποχρεωθεί η καθής στην καταβολή της διαφοράς μισθού καθώς και στην καταβολή αποζημιώσεως.
   
      Αιτήματα των προσφευγόντων-εναγόντων
   
   Οι προσφεύγοντες-ενάγοντες ζητούν από το Δικαστήριο Δημόσιας Διοίκησης:
   
               —
            
            
               να ακυρώσει τις αποφάσεις περί χορηγήσεως στους προσφεύγοντες-ενάγοντες ενός πριμ κατ’ εφαρμογήν του νέου συστήματος αξιολογήσεως της αποδόσεως, όπως αυτό προκύπτει από την απόφαση του διοικητικού συμβουλίου της 14ης Δεκεμβρίου 2010 και τις αποφάσεις της Διευθύνουσας Επιτροπής της 9ης Νοεμβρίου 2010 και της 16ης Νοεμβρίου 2011· η ατομική εκτελεστική απόφαση περιέχεται στο εκκαθαριστικό σημείωμα αποδοχών του Απριλίου 2012, του οποίου οι ενδιαφερόμενοι έλαβαν γνώση το νωρίτερο στις 22 Απριλίου 2012·
            
         
               —
            
            
               ως εκ τούτου,
               
                           —
                        
                        
                           να υποχρεώσει την καθής στην καταβολή της διαφοράς αποδοχών που προκύπτει από την απόφαση του διοικητικού συμβουλίου της 14ης Δεκεμβρίου 2010 και τις αποφάσεις της 9ης Νοεμβρίου 2010 και της 16ης Νοεμβρίου 2011 σε σχέση με την εφαρμογή του προϊσχύσαντος καθεστώτος όσον αφορά τα πριμ· επ’ αυτής της μισθολογικής διαφοράς πρέπει να καταβληθούν τόκοι υπερημερίας από τις 22 Απριλίου 2012 έως την πλήρη εξόφληση της οφειλής, υπολογιζόμενοι με τα επιτόκια της ΕΚΤ προσαυξημένα κατά τρεις μονάδες·
                        
                     
                           —
                        
                        
                           να υποχρεώσει την καθής στην καταβολή αποζημιώσεως για τη ζημία που προκλήθηκε εξ αιτίας της απώλειας της αγοραστικής δύναμης, ζημία η οποία εκτιμάται ex aequo et bono και προσωρινώς στο 1,5 % των μηνιαίων αποδοχών κάθε προσφεύγοντος-ενάγοντος·
                        
                     
         
               —
            
            
               να καταδικάσει την ΕΤΕπ στα δικαστικά έξοδα.